Case ID: 1135314
Sentence 9: Azərbaycan Respublikası Vergilər Nazirliyinin Kollegiyasının 30.04.2013-cü il tarixli **********002400 nömrəli qərarı ilə təsdiq edilmiş Azərbaycan Respublikası ilə digər dövlətlər arasında ikiqat vergitutmanın aradan qaldırılmasına dair X1 qaydalarına əsasən ərizə ilə Azərbaycan Respublikası Vergilər Nazirliyi yanında Milli Gəlirlər Departamentinə dəfələrlə müraciət edilmiş və qaydalarda nəzərdə tutulan sənədlər təqdim edilmişdir.Lakin Azərbaycan Respublikası Vergilər Nazirliyi yanında Milli Gəlirlər Departamenti tərəfindən verilmiş cavabda göstərilmişdir ki, müraciətə qeyd edilən qaydaların tələblərinə uyğun olaraq ərizəyə vergilərin ödənilməsini təsdiq edən sənədlərin Azərbaycan dilinə notarial qaydada təsdiq edilmiş tərcümələri əlavə edilməlidir.Halbuki Azərbaycan Respublikası Vergilər Nazirliyi yanında Milli Gəlirlər Departamentinə müraciət edilən zaman və X4 rezidenti olan “İddiaçı” şirkətindən vergilər tutulan zaman Azərbaycan Respublikası Vergilər Nazirliynin Kollegiyasının 30.04.2013-cü il tarixli **********002400 nömrəli qərarı ilə təsdiq edilmiş Azərbaycan Respublikası ilə digər dövlətlər arasında ikiqat vergitutmanın aradan qaldırılmasına dair X1 qaydaları qüvvədə olmuş və həmin qaydalarda qeyd edilən sənədlərin notarial təsdiq edilmiş surətlərinin əlavə edilməsi nəzərdə tutulmamışdır.Əlavə olaraq bildirilir ki, təqdim edilən sənədlərin notarial qaydada təsdiq edilən surətlərinin ərizəyə əlavə edilməsi həmin qaydalara12.06.2017-ci il tarixdə edilmiş dəyişiklikdən sonra nəzərdə tutulmuşdur.Bu səbəbdən də hesab edirlər ki, Azərbaycan Respublikası Vergilər nazirliyi yanında Milli Gəlirlər Departamenti əsassız olaraq sənədlərin notarial qaydada təsdiq edilmiş surətlərinin ərizəyə əlavə edilməməsi əsası ilə müraciətlərinə baxmaqdan imtina etmiş və bununla da beynəlxalq konvensiya ilə nəzərdə tutulmuş tələbləri pozmuşdur.